Úradný vestník L 333 , 10/12/2002 S. 0005 - 0010



Nariadenie Komisie (ES) č. 2188/2002 z 9. decembra 2002 o dočasnom povolení nového používania doplnkových látok v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1756/2002 [2], najmä na jej články 3 a 9 písm. e), keďže: (1) Smernica 70/524/EHS ustanovuje, že nové používanie už povolenej doplnkovej látky vyžaduje povolenie v spoločenstve podľa článku 4. (2) Článok 9e ods. 1 smernice 70/524/EHS ustanovuje, že používanie novej doplnkovej látky v krmivách alebo nové používanie už povolenej doplnkovej látky možno dočasne povoliť, ak sú splnené podmienky článku 3a písm. b) až e) tejto smernice a ak je opodstatnené predpokladať so zreteľom na dostupné výsledky, že pri používaní vo výžive zvierat má niektorý z účinkov uvedených v článku 2 a) tejto smernice. Takéto dočasné povolenie možno udeliť na obdobie do 10 rokov, ak ide o doplnkové látky uvedené v časti II prílohy C smernice 70/524/EHS. (3) Výrobcovia dvoch enzýmových prípravkov opísaných v prílohe I a II k tomuto nariadeniu uvedených v príslušných zoznamoch pod číslom 11 a 51 v prílohe k smernici 70/524/EHS predložili nové údaje k rozšíreniu povolenia pre nové kategórie zvierat. (4) Posúdenie predloženej dokumentácie ohľadne nového používania prípravkov enzýmov opísaných v prílohách I a II ukázalo, že podmienky uvedené v článku 9e ods. 1 sú splnené, a preto možno dočasne povoliť rozšírené používanie na obdobie štyroch rokov. (5) Výrobca enzýmového prípravku opísaného v prílohe III k tomuto nariadeniu a uvedeného v zozname pod číslom 51 v prílohách k smernici 70/524/EHS predložil nové údaje k rozšíreniu jeho povolenia v novej fyzikálnej forme pre jednu kategóriu zvierat. (6) Posúdenie predloženej dokumentácie ohľadne nového používania enzýmového prípravku opísaného v prílohe III ukázalo, že podmienky uvedené v článku 9e ods. 1 sú splnené, a preto rozšírenie používania možno dočasne povoliť na obdobie štyroch rokov. (7) Posúdenie dokumentácie tiež ukázalo, že určité postupy možno vyžadovať na ochranu pracovníkov pred účinkami doplnkových látok uvedených v prílohách. Takáto ochrana by však mala byť zabezpečená uplatnením smernice 89/391/EHS z 12. júna 1989 o zavádzaní opatrení na podporu zlepšenia bezpečnosti a zdravia pracovníkov pri práci [3]. (8) 18. apríla a 19. júna 2002 Vedecký výbor pre výživu zvierat predložil kladné stanoviská ohľadne bezpečnosti vyššie uvedených enzýmových prípravkov za podmienok uvedených v prílohách k tomuto nariadeniu. (9) Opatrenia uvedené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Prípravky patriace do skupiny "Enzýmy", uvedené v prílohách I a II k tomuto nariadeniu, sa môžu používať ako doplnkové látky vo výžive zvierat za podmienok ustanovených v týchto prílohách. Článok 2 Prípravok patriaci do skupiny "Enzýmy", uvedený v prílohe III k tomuto nariadeniu, sa môže používať ako doplnková látka vo výžive zvierat za podmienok ustanovených v tejto prílohe. Článok 3 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. decembra 2002 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. [3] Ú. v. ES L 183, 29.6.1989, s. 1. -------------------------------------------------- PRÍLOHA I Číslo (alebo číslo ES) | Doplnková látka | Chemický vzorec, opis | Druhy alebo kategórie zvierat | Najvyšší vek | Najmenej | Najviac | Iné ustanovenia | Koniec doby povolenia | Jednotky aktivity/kg kompletného krmiva | Jednotky aktivity/kg kompletného krmiva | ENZÝMY 11 | Endo-1,4-beta-glukanáza EC 3.2.1.4 | Prípravok endo-1,4-beta-glukanázy, endo-1,3(4)-beta-glukanázy a endo-1,4-beta-xylanázy, produkovaných kmeňom Trichoderma longibrachiatum(ATCC 74252) o aktivite najmenej: Granulovaná a tekutá forma:Endo-1,4-beta-glukanáza:8000 U/g alebo mlEndo-1,3(4)-beta-glukanáza:18000 U/g alebo mlEndo-1,4-beta-xylanáza:26000 U/g alebo ml | Nosnice | — | Endo-1,4-beta-glukanáza: 400 U | — | 1.V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.2.Odporúčané množstvo v 1 kg kompletného krmiva:Endo-1,4-beta-glukanáza:400 – 1280 UEndo-1,3(4)-beta-glukanáza:900 – 2880 UEndo-1,4-beta-xylanáza:1300 – 4160 U.3.Určené na použitie do kŕmnych zmesí bohatých na neškrobové polysacharidy (hlavne arabinoxylány a beta-glukány), napr. obsahujúcich viac ako 40 % pšenice, tritikale alebo jačmeň. | 1. 1. 2007 | Endo-1,3(4)-beta-glukanáza EC 3.2.1.6 | Endo-1,3(4)-beta-glukanáza: 900 U | — | Endo-1,4-beta-xylanáza EC 3.2.1.8 | Endo-1,4-beta-xylanáza: 1300 U | — | | Prasiatka | — | Endo-1,4-beta-glukanáza: 400 U | — | 1.V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.2.Odporúčané množstvo v 1 kg kompletného krmiva:Endo-1,4-beta-glukanáza:400 – 1600 UEndo-1,3(4)-beta-glukanáza:900 – 3600 UEndo-1,4-beta-xylanáza:1300 – 5200 U.3.Určené na použitie do kŕmnych zmesí bohatých na neškrobové polysacharidy (hlavne arabinoxylány a beta-glukány), napr. obsahujúcich viac ako 40 % pšenice, tritikale alebo kukuricu alebo pšenicu a 20 % raže. | 1.1.2007 | | Endo-1,3(4)-beta-glukanáza: 900 U | — | | Endo-1,4-beta-xylanáza: 1300 U | — | -------------------------------------------------- PRÍLOHA II Číslo (alebo číslo ES) | Doplnková látka | Chemický vzorec, opis | Druhy alebo kategórie zvierat | Najvyšší vek | Najmenej | Najviac | Iné ustanovenia | Koniec doby povolenia | Jednotky aktivity/kg kompletného krmiva | Jednotky aktivity/kg kompletného krmiva | ENZÝMY 51 | Endo-1,4-beta-xylanáza EC 3.2.1.8 | Prípravok endo-1,4-beta-xylanázy, produkovanej kmeňom Bacillus subtilis (LMG S-15136), o aktivite najmenej: Endo-1,4-beta-xylanáza:Pevná a tekutá forma:100 IU/g alebo ml | Výkrm moriek | — | 10 IU | — | 1.V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.2.Odporúčané množstvo v 1 kg kompletného krmiva: 10 IU.3.Určené do kŕmnych zmesí bohatých na arabinoxylán, napr. obsahujúcich najmenej 40 % pšenice alebo jačmeňa. | 1. 1. 2007 | -------------------------------------------------- PRÍLOHA III Číslo (alebo číslo ES) | Doplnková látka | Chemický vzorec, opis | Druhy alebo kategórie zvierat | Najvyšší vek | Najmenej | Najviac | Iné ustanovenia | Koniec doby povolenia | Jednotky aktivity/kg kompletného krmiva | Jednotky aktivity/kg kompletného krmiva | Enzýmy 51 | Endo-1,4-beta-xylanáza EC 3.2.1.8 | Prípravok endo-1,4-beta-xylanázy, produkovanej kmeňom Bacillus subtilis (LMG S-151 36), o aktivite najmenej: Endo-1,4-beta-xylanáza:Tekutá forma:100 IU/ml | Výkrm kurčiat | — | 10 IU | — | 1.V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.2.Odporúčané množstvo v 1 kg kompletného krmiva: 10 IU.3.Určené do kŕmnych zmesí bohatých na arabinoxylán, napr. obsahujúcich najmenej 40 % pšenice alebo jačmeňa. | 1. 1. 2007 | --------------------------------------------------